ראובן מס

ראובן מָס (Rubin Mass; 
ו' בסיון ה'תרנ"ד, 10 ביוני 1894 – ו' בסיון ה'תשל"ט, 2 ביוני 1979) היה מוציא לאור ומייסד בית ההוצאה לאור שעל שמו, "הוצאת ראובן מס".

ביוגרפיה
נולד בחג השבועות תרנ"ד בווישטינֶץ (Vištytis) שבליטא, אז בתחום המושב היהודי של האימפריה הרוסית. בימי מלחמת העולם הראשונה עבר עם משפחתו לגרמניה, ושם עבד בהוצאת "מנורה" ובהוצאת "ילקוט". בשנת 1927 רכש בברלין את הוצאת "ילקוט".

בשנת 1933 עלה עם משפחתו לארץ ישראל, והתיישב בירושלים, בשכונה הערבית טלביה, שבהּ היה מראשוני המתיישבים היהודים. היה מוכתר השכונה עד לסתיו 1948, ובין היתר, מנע ככל יכולתו השתלטות פרועה על בתים בה לאחר בריחת תושביה הערבים.

עם עלייתו, העביר מס את הוצאת הספרים שלו לישראל והמשיך בפעילות ההוצאה לאור. בין היתר הוציא לאור תחקירים, סיפורים ופרסומים רבים.

אשתו של ראובן, חנה, התפרסמה כציירת. בנם יונתן מס היה מדען וחתן פרס ביטחון ישראל. בן נוסף, דני מס, היה מפקד מחלקת ההר (מחלקת הל"ה), ונפל בקרב בדרך לגוש עציון טרם הקמת מדינת ישראל. ראובן מס כיהן תקופה ארוכה כיו"ר ארגון יד לבנים.

בשנת תשל"ג (1973) קיבל את פרס יקיר ירושלים.

בשנת 1979 הלך לעולמו, בגיל 85.

על שמו נקרא רחוב בשכונת רמות ב' בירושלים.

ארכיון מכתביו שמור בספריה הלאומית.

קישורים חיצוניים
 
 הוצאת הספרים "בית ראובן מס"

הערות שוליים

אנשי העלייה החמישית
יקירי ירושלים
מו"לים ישראלים
פעילים חברתיים ישראלים
ראובן
חברי בני ברית ישראל
יהודים הקבורים בהר המנוחות

אבות שכולים: חללי צה"ל
ישראלים שנולדו ב-1894
ישראלים שנפטרו ב-1979